
ประกาศองค์การบริหารส่วนตำบลชะอวด
เรื่อง การใช้แผนยุทธศาสตร์การพัฒนา (พ.ศ.๒๕60 – ๒๕63)
..........................................................................
               ด้วยองค์การบริหารส่วนตำบลชะอวด  ได้จัดทำแผนยุทธศาสตร์การพัฒนา (พ.ศ.๒๕60 – ๒๕63) เป็นแผนพัฒนาเศรษฐกิจและสังคมขององค์กรปกครองส่วนท้องถิ่น ที่ได้กำหนดแผนยุทธศาสตร์และแนวทางในการพัฒนา เป็นการแสดงถึงวิสัยทัศน์ พันธกิจ และจุดมุ่งหมายที่จะดำเนินการพัฒนาในอนาคต ซึ่งได้ดำเนินการตามขั้นตอนตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 
               อาศัยอำนาจแห่งระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๔  ให้ผู้บริหารท้องถิ่นประกาศใช้แผนพัฒนาที่อนุมัติแล้ว นำไปปฏิบัติ และประกาศให้ประชาชนในท้องถิ่นทราบโดยทั่วกัน ภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน 
               บัดนี้ แผนยุทธศาสตร์การพัฒนา (พ.ศ.๒๕60 – ๒๕63) ได้รับความเห็นชอบจากสภาองค์การบริหารส่วนตำบลชะอวดแล้ว เมื่อครั้งสมัยประชุมสมัยวิสามัญ สมัยที่ 1 เมื่อวันที่ 31 พฤษภาคม 2559  
               จึงประกาศให้ทราบโดยทั่วกัน

ประกาศ  ณ  วันที่  31  พฤษภาคม  พ.ศ.๒๕59

